РЕШЕНИЕ НА СЪВЕТА
от 11 юни 2007 година
относно назначаването на един член на Управителния съвет на Европейския орган за безопасност на храните
(2007/420/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 25, параграф 1 от него,
като взе предвид списъка на кандидатите, предоставен на Съвета от Комисията на Европейските общности,
като взе предвид становището на Европейския парламент,
като има предвид, че:
(1)
От съществено значение е да се гарантират независимостта, високото научно качество, прозрачността и ефективността на Европейския орган за безопасност на храните. Абсолютно необходимо е също така да се осъществява сътрудничество с държавите-членки.
(2)
Място за член на управителния съвет на Европейския орган за безопасност на храните, назначен до 30 юни 2008 г., се освободи в резултат на оставка.
(3)
Кандидатурите бяха проучени с оглед да се назначи нов член на управителния съвет въз основа на документацията, предоставена от Комисията и в съответствие със становището, изразено от Европейския парламент, с цел да се гарантират най-високо ниво на компетентност, широк спектър от съответни експертни знания, например в областта на управлението и публичната администрация, и възможно най-широко географско разпределение в рамките на Съюза,
РЕШИ:
Член 1
Г-н Milan POGAČNIK се назначава за член на управителния съвет на Европейския орган за безопасност на храните за периода от 1 юли 2007 г. до 30 юни 2008 г.
Член 2
Настоящото решение се публикува в Официален вестник на Европейския съюз.
Съставено в Люксембург на 11 юни 2007 година.